b'\n_START_ARTICLE_\nBundesliga (ko\xc5\xa1arka)\n_START_PARAGRAPH_\nNjema\xc4\x8dka ko\xc5\xa1arka\xc5\xa1ka Bundesliga (njem. Basketball-Bundesliga, poznatija i kao BBL) najvi\xc5\xa1i je razred ko\xc5\xa1arka\xc5\xa1kih natjecanja mu\xc5\xa1ke ko\xc5\xa1arke u Njema\xc4\x8dkoj.\n_START_SECTION_\nPovijest\n_START_PARAGRAPH_\nBBL je nastao iz Njema\xc4\x8dkog ko\xc5\xa1arka\xc5\xa1kog prvenstva koje se odr\xc5\xbeavalo od 1939. do 1964. godine. Bundesliga je slu\xc5\xbebeno uspostavljena 1. studenog 1966. prema uredbi Njema\xc4\x8dkog ko\xc5\xa1arka\xc5\xa1kog saveza. Uspostavljene su dvije skupine unutar liga\xc5\xa1kog natjecanja: sjever i jug. Sljede\xc4\x87e sezone odr\xc5\xbeano je i prvo izdanje Njema\xc4\x8dkog ko\xc5\xa1arka\xc5\xa1kog kupa._NEWLINE_Igra\xc4\x8dke sezone 1971./72. broj mom\xc4\x8dadi smanjen je sa deset na osam, a u narednim se godinama osnivaju i Druga i Tre\xc4\x87a liga. Sredinom 1980-ih broj mom\xc4\x8dadi ustaljuje se s deset na dvanaest, ali se dodatno pove\xc4\x87ao nakon ujedinjenja Isto\xc4\x8dne i Zapadne Njema\xc4\x8dke. Tako se od 2003. godine broj mom\xc4\x8dadi ustaljuje na osamnaest.'